paragraph_text: Kritičari su pohvalili pjesmu i njenu temu. Uspoređivali su je s Madonninom glazbom iz 80-ih i hvalili kvalitetnu klupsku glazbu pjesme. Pjesma je uglavnom ulazila u Top 10 u Europi, dok se na vrh ljestvica popela u Italiji i Mađarskoj. U Sjedinjenim Državama je bila klupski hit, te se našla na vrhu nekoliko dance ljestvica. Madonna je u glazbenom videu nosila plavu periku i kožnu odjeću. Sniman je u Tokiju za vrijeme Confessions Tour 2006. Madonna pjeva ispred mnoštva neonskih znakova, sa scenama plesača koji izvode parkour. Sličan nastup je imala i na Confessions Tour gdje su plesači skakali po pozornici, dok je Madonna pjevala pjesmu.